
З А П И С Н И К
2.РЕДОВНЕ СЈЕДНИЦЕ ПРЕДСТАВНИЧКОГ ДОМА ПАРЛАМЕНТА ФЕДЕРАЦИЈЕ БИХ, одржане 10.04.2019. године

Сједница је почела у 16.28.
Сједници је предсједавао предсједавајући Представничког дома Парламента Федерације БиХ Елвир Карајбић
Предсједавајући Карајбић поздравио је посланице и посланике, госте као и представнике акредитованих медијских кућа који прате рад сједнице.
Одсуство са сједнице оправдали су: Белма Појскић, Аднан Ефендић, Адиса Кокић-Хиновић, Елзина Пирић, Јелка Милићевић и Мијо Крешић.
Према евиденцији Стручне службе, предсједавајући је констатовао да сједници присуствује довољан број посланика за квалитетан рад и одлучивање.
Записник 1. редовне сједнице усвојен је без примједби.
Посланик Хамдија Абдић покренуо је иницијативу. Са 65 гласова за, без гласова против и уз два уздржана гласа, усвојена је сљедећа:

И Н И Ц И Ј А Т И В А 

за одржавање ванредне сједнице Представничког дома Парламента Федерације БиХ на тему: „Хуманитарно безједносна ситуација на подручју Унско- санског кантона, Федерације БиХ и БиХ везано за мигрантску кризу“.
Прешло се на утврђивање дневног реда.
Федерално министарство околиша и туризма доставило је допис, којим повлачи Приједлог закона о заштити околиша. Министар МУП-а Аљоша Чампара доставио је допис са  приједлогом да тачке дневног реда, које се односе на извјештаје Федералног министарства унутрашњих послова  (тачке од 4. до 11.) буду разматране на наредној сједнци, јер министар није у могућности присуствовати данашњем засједању.
Услиједила је расправа  у којој су учествовали: Дамир Машић, Џевад Аџем, Салко Зилџић, Ирфан Ченгић, Муниб Јусуфовић, Самер Решидат, Сабина Ћудић, Санела Прашовић-Гаџо и Ахмед Џубур. Елдин Враче у име Клуба  самосталних посланика тражио је паузу 20 минута.
Након паузе, премијер Владе Федерације, а у складу са чланом 105. Пословника повукао је тачке: 1. Приједлог закона о заштити околиша, те тачке од 4. до 11. : Извјештај о раду Федералног министарства унутрашњих послова за 2015.годину; Информација о стању безбједности на подручју Федерације БиХ за 2015. годину; Извјештај о раду Федералног министарства унутрашњих послова за 2016.годину; Информација о стању безбједности на подручју Федерације БиХ за 2016. годину; Извјештај о раду Федералног министарства унутрашњих послова за 2017.годину; Информација о стању безбједности на подручју Федерације БиХ за период 01.01.-30.06.2017. године; Извјештај о раду Федералног министарства унутрашњих послова за  период 01.01.-30.06.2018.године; Информација о стању безбједности на подручју  Федерације БиХ за период 01.01.-30.06.2018. године.
Предсједавајући је позвао посланике да се изјасне о дневном реду.
Са 60 гласова за, једним гласом против и уз четири уздржана гласа, усвојен је сљедећи:





Д Н Е В Н И   Р Е Д

1. Приједлог одлуке о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта побољшања енергетске ефикасности у Јавној установи  Кантонална болница Зеница,
2. Приједлог одлуке о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта Коридор Vц- трећи дио.

1. Приједлог одлуке о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта побољшања енергетске ефикасности у Јавној установи  Кантонална болница Зеница

Приједлог одлуке доставила је Влада Федерације БиХ.
Приједлог одлуке разматрала су недлежна радна тијела и доставила извјештаје.
У расправи су учествовали: Санела Кларић, Миралем Галијашевић, Сенаид Бегић и Алма Кратина.

Са 66 гласова за, без гласова против и без уздржаних гласова, Представнички дом донио је Одлуку о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта побољшања енергетске ефикасности у Јавној установи  Кантонална болница Зеница.

Санела Кларић предложила је закључак у вези са овом тачком дневног реда, гдје би се овај Пројекат енергетске ефикасности спроводио кроз услов провођења принципа циркуларне економије и зелених јавних набавки,  а који на основу појединачног изјашњавања није усвојен (40 гласова за, 25 гласова против и уз пет уздржаних гласова).

2. Приједлог одлуке о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта Коридор Vц- трећи дио.

Приједлог одлуке доставила је Влада Федерације БиХ.
Приједлог одлуке разматрала су недлежна радна тијела и доставила извјештаје.
У расправи нико није учествовао.
[bookmark: _GoBack]Са 68 гласова за, једним гласом против и без уздржаних гласова, Представнички дом донио је  Одлуку о прихватању задужења по Уговору о зајму између БиХ и Европске банке за обнову и развој (ЕBRD) за реализацију Пројекта Коридор Vц- трећи дио.

Ирфан Ченгић предложио је закључак везан за  неприсуство министра унутрашњих послова који на тај начин опструише информисање о раду и безбједности Представничког дома, а који појединачним изјашњавањем није усвојен (30 гласова за, 19 гласова против и уз 10 уздржаних гласова).

Предсједавајући је закључио рад 2. редовне сједнице Представничког дома Парламента Федерације БиХ  у 18.32.   

Транскрипт и препис транскрипта сједнице чине саставни дио Записника.


                     в. д. СЕКРЕТАРА                                      ПРЕДСЈЕДАВАЈУЋИ
                ПРЕДСТАВНИЧКОГ ДОМА                      ПРЕДСТАВНИЧКОГ ДОМА
            ПАРЛАМЕНТА ФЕДЕРАЦИЈЕ БИХ            ПАРЛАМЕНТА ФЕДЕРАЦИЈЕ БИХ
             
                       Стела Ибровић                                           мр сци.  Елвир Карајбић

